b"\n_START_ARTICLE_\nJoan Girona i Agrafel\n_START_SECTION_\nBiografia\n_START_PARAGRAPH_\nVeient la import\xc3\xa0ncia que tenia la t\xc3\xa8cnica per al futur, el seu pare el va enviar a estudiar rellotgeria a Su\xc3\xafssa i Fran\xc3\xa7a (1824-1829) i enginyeria mec\xc3\xa0nica a Anglaterra (1830-1833). Va efectuar pr\xc3\xa0ctiques d'enginyeria mec\xc3\xa0nica a Bayard, Ginebra, Par\xc3\xads, Li\xc3\xb3, Manchester, Sheffield, Leeds i Birmingham. En 1929 una societat anglesa va presentar a Barcelona una m\xc3\xa0quina de vapor creada per ell per dragar el port, que va causar admiraci\xc3\xb3. Va aspirar a la c\xc3\xa0tedra de Mec\xc3\xa0nica de l'escola de la Junta de Comer\xc3\xa7 (antecessora de l'Escola d'Enginyers Industrials) de Barcelona, per\xc3\xb2 no la va aconseguir, la qual cosa li va causar una gran decepci\xc3\xb3._NEWLINE_Va tenir una important activitat professional i empresarial: va modernitzar els diversos molins d'oli i de farina que la Can Girona tenia a la prov\xc3\xadncia de Lleida; disseny\xc3\xa0 diverses m\xc3\xa0quines t\xc3\xa8xtils que va instal\xc2\xb7lar a f\xc3\xa0briques de Terrassa i Sabadell; va dissenyar una f\xc3\xa0brica a l'anglesa s Vilanova i la Geltr\xc3\xba. En 1830 va instal\xc2\xb7lar en Arbeca la primera premsa d'oli hidr\xc3\xa0ulica i va crear una bomba d'aigua per eliminar l'aigua dels subterranis de la Llotja de Barcelona. El seu pare li va encarregar les seves terres a Lleida, sent el que s'ocup\xc3\xa9s del que m\xc3\xa9s tard va ser la finca de m\xc3\xa9s de 900 ha situada entre Balaguer i T\xc3\xa0rrega, que s'anomenaria Castell del Remei. Quan el seu pare va comprar la part de Torre Neral denominada Torre del Bisbe, per haver estat del bisbe de Solsona, Joan va ser qui va transformar la casa amb una torre fortificada al castell amb quatre torres que encara hi s\xc3\xb3n._NEWLINE_Era fill de la primera dona, la qual cosa podria explicar que mai s'integr\xc3\xa9s en l'estret grup dels germans de les segona dona, encara que fos germana de la seva mare. En 1844, es retira com a soci actiu (soci col\xc2\xb7lectiu) de l'empresa familiar Girona Hermanos, Clav\xc3\xa9 y C\xc3\xada a partir d'aquest moment fa vida completament a part a la zona de Lleida. En 1855, quan el seu pare reparteix entre els fills la seva participaci\xc3\xb3 en la societat familiar, passa a ser soci passiu (soci comanditari). A part de les seves activitats agr\xc3\xadcoles, tamb\xc3\xa9 va participar en la creaci\xc3\xb3 d'algunes ind\xc3\xbastries en Vilanova i la Geltr\xc3\xba, Igualada i Manresa.\n_START_SECTION_\nDescend\xc3\xa8ncia\n_START_PARAGRAPH_\nEstava casat amb una su\xc3\xafssa i va tenir un \xc3\xbanic fill, Marcel\xc2\xb7l\xc3\xad Girona i Guy\xc3\xa9 (\xe2\x80\xa01896), qui es cas\xc3\xa0 amb Maria Llagostera, qui va tenir alguns fills: Daniel Girona i Llagostera (casat amb Maria Quintana de San Juan, \xe2\x80\xa01942; sense fills) doctor en Ci\xc3\xa8ncies Exactes, pol\xc3\xadtic nacionalista, historiador, secretari de la Secci\xc3\xb3 de Ci\xc3\xa8ncies Exactes de l'Ateneu Barcelon\xc3\xa8s, Secretari de la Secci\xc3\xb3 d'Arqueologia i Hist\xc3\xb2ria del Centre Excursionista de Catalunya, i secretari de la Reial Acad\xc3\xa8mia de les Bones Lletres de Barcelona; Santiago Girona i Llagostera (de jove fou un membre significat de la Congregaci\xc3\xb3 de la Immaculada Concepci\xc3\xb3 i Sant Llu\xc3\xads Gonzaga); Enric Girona i Llagostera (va ser membre de la Societat Econ\xc3\xb2mica Barcelonesa d'Amics del Pa\xc3\xads); Vict\xc3\xb2ria Girona i Llagostera va morir de nena i en honor seu va finan\xc3\xa7ar el Pavell\xc3\xb3 de Santa Vict\xc3\xb2ria a l'Hospital de la Santa Creu i Sant Pau); Adela (casada en 1895 amb el metge Francesc J. Llibre, sense fills) i Carolina (soltera)."